Projektas

LIETUVOS RESPUBLIKOS

RINKIMŲ KODEKSO 33, 75, 78 IR 193 STRAIPSNIŲ PAKEITIMO

KONSTITUCINIS ĮSTATYMAS

2024 m. Nr.

Vilnius

1 straipsnis. 33 straipsnio pakeitimas

Pakeisti 33 straipsnio 1 dalies 5 punktą ir jį išdėstyti taip:

„5) gauti ir tvarkyti duomenis, reikalingus savo funkcijoms atlikti, – rinkimų rengimo, vykdymo ir priežiūros, rinkimų politinių kampanijų finansavimo kontrolės ir audito tikslais tvarkyti šiuos Lietuvos Respublikos piliečių ir asmenų, nuolat gyvenančių Lietuvoje, asmens duomenis: vardą, pavardę, asmens kodą, gimimo datą, deklaruotos gyvenamosios vietos adresą, šio adreso įrašymo į Lietuvos Respublikos gyventojų registrą datą, asmens Lietuvos Respublikos pilietybę patvirtinančio dokumento numerį, vardą, pavardę, asmens kodą, gimimo datą, duomenis apie fizinio asmens neveiksnumą iš Neveiksnių ir ribotai veiksnių asmenų registro tvarkytojo; taip pat vardą, pavardę, asmens kodą, gimimo datą, duomenis apie fizinio asmens ir juridinio asmens teistumą iš Įtariamųjų, kaltinamųjų ir nuteistųjų registro;“

2 straipsnis. 75 straipsnio pakeitimas

1.	Papildyti 75 straipsnio 1 dalį 7 punktu:

„7) dokumentas, kuriame pateikiami duomenys, ar politinė organizacija po 1990 m. kovo 11 d. Lietuvos Respublikos ar užsienio valstybės teismo įsiteisėjusiu nuosprendžiu (sprendimu) buvo pripažinta kalta dėl nusikalstamos veikos padarymo, nepaisant to, ar teistumas išnykęs arba panaikintas. Pateikdamas šią informaciją juridinis asmuo privalo nurodyti apkaltinamojo nuosprendžio (sprendimo) priėmimo valstybę (vietą), šį nuosprendį (sprendimą) priėmusios institucijos pavadinimą, apkaltinamojo nuosprendžio (sprendimo) priėmimo datą ir nusikalstamos veikos, už kurią juridinis asmuo buvo nuteistas, rūšį (nusikaltimas ar baudžiamasis nusižengimas), kaltės formą (padaryta tyčia ar dėl neatsargumo), sunkumą (nesunkus, apysunkis, sunkus ar labai sunkus nusikaltimas), kėsinimosi objektą (Lietuvos Respublikos baudžiamojo kodekso skyriaus ir straipsnio, kuriame nurodyta ši nusikalstama veika, pavadinimus) arba nusikalstamos veikos pavadinimą pagal užsienio valstybės baudžiamąjį įstatymą, taip pat teistumo išnykimo ar panaikinimo faktą bei datą.”

3 straipsnis. 76 straipsnio papildymas

Papildyti 76 straipsnį 8 dalimi:

„8. Jeigu politinė organizacija pareiškiniuose dokumentuose pateikia duomenis, kad buvo pripažinta kalta dėl nusikalstamos veikos padarymo, rinkimų komisijos leidžiamame tos politinės organizacijos keliamo kandidato plakate, taip pat plakate su jos keliamų kandidatų sąrašu turi būti pažymėta, kad politinė organizacija įsiteisėjusiu teismo nuosprendžiu (sprendimu) pripažinta kalta dėl nesunkaus, apysunkio, sunkaus ar labai sunkaus nusikaltimo padarymo, kartu nurodant pripažinimo kaltu datą, kėsinimosi objektą pagal Baudžiamojo kodekso skyriaus pavadinimą arba nusikalstamos veikos pavadinimą pagal užsienio valstybės baudžiamąjį įstatymą, o išnykus teistumui – jo išnykimo faktą, kai tokia informacija yra valstybės registruose, Europos nuosprendžių registrų informacinėje sistemoje arba, jos nesant šiuose registruose ir informacinėje sistemoje, yra pateikta politinės organizacijos, išskyrus tuos atvejus, jeigu politinė organizacija buvo pripažinta kalta dėl nusikalstamos veikos, kuri vėliau dekriminalizuota, arba jeigu politinė organizacija užsienio valstybės teismo buvo pripažinta kalta dėl veikos, kuri pagal Lietuvos Respublikos teisę nelaikoma nusikalstama arba už kurią patraukimas baudžiamojon atsakomybėn laikomas politiniu persekiojimu. Nurodyta informacija rinkimų komisijos leidžiamame tos politinės organizacijos keliamo kandidato plakate, taip pat plakate su jos keliamų kandidatų sąrašu nėra skelbiama, jeigu nuo teismo nuosprendžio (sprendimo) įsiteisėjimo iki rinkimų politinės kampanijos pradžios yra praėję daugiau kaip 10 metų“.

4. straipsnis. 78 straipsnio pakeitimas

Pakeisti 78 straipsnio 7 dalį ir ją išdėstyti taip:

„7. Pareiškiniai dokumentai Vyriausiosios rinkimų komisijos nustatyta tvarka teikiami elektroniniu būdu ir nuolat saugomi šios komisijos informacinėje sistemoje. Pareiškiniai dokumentai Vyriausiosios rinkimų komisijos interneto svetainėje skelbiami neterminuotai.“

3 straipsnis. 193 straipsnio pakeitimas

Papildyti 193 straipsnio 1 dalį 18 punktu:

„18) jeigu politinė organizacija pareiškiniame dokumente nenurodo, kad ji po 1990 m. kovo 11 d. Lietuvos Respublikos ar užsienio valstybės teismo įsiteisėjusiu nuosprendžiu (sprendimu) buvo pripažinta kalta dėl nusikalstamos veikos padarymo, nepaisant to, ar teistumas išnykęs arba panaikintas.“

4 straipsnis. Įstatymo įsigaliojimas

Šis įstatymas įsigalioja 2026 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia Seimo nariai: